Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: (4) bekezdése, továbbá a tankönyvpiac rendjérõl szóló 2001. évi XXXVII. törvény
Paragraph Index: 1798

l) A 24. aa) pont szerinti, a napközis és tanulószobai foglalkozás szervezéséhez a foglalkozásokon részt vevõ tanulók 2005. évi költségvetési évre – tanévenként – becsült átlaglétszáma alapján tervezhetõ, illetve igényelhetõ a hozzájárulás. Az elszámolásnál a foglalkozási naplók szerint a naptári évre naponként összesített létszámot 185 nappal kell elosztani. Ha a tanévek átlagában a Közokt. tv. 53. §-ának (4) bekezdésében foglalt idõkeret legalább 75 %-át nem éri el a tényleges foglalkoztatási órák száma, a hozzájárulásra való igényjogosultság számításánál a foglalkozáson résztvevõk átlaglétszámát kettõvel el kell osztani. Abban az esetben, ha a tanulók számára a Közokt. tv. 53. §-ának (4) bekezdésben meghatározott idõkereten felüli foglalkoztatást is szerveznek, nem igényelhetõ egy tanuló után ezen a jogcímen többszörös hozzájárulás. Továbbá a nyári szünidõben szervezett napközi ellátásban (üdültetésben, táboroztatásban, egyéb szabadidõs programban) résztvevõk létszáma elõbbi számításokban nem vehetõ figyelembe.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes